સાવરકુંડલા તાલુકા પોલીસે ગીરધરવાવ નજીકથી એક વેગનઆર કારમાં લઇ જવાતુ રૂા. 50 લાખની કિંમતનું 300 કિલો સફેદ ચંદન પોલિસે ઝડપી પાડ્યુ હતું. જીલ્લા પોલીસ વડા રાકેશ બારોટ અને ડીવાયએસપી રાજેશ પરમારે સઘન વાહન ચેકિંગની સૂચના આપતા સાવરકુંડલા તાલુકા પોલીસે ગીરધરવાવ નજીક ખાંભા ત્રણ રસ્તા પર વાહન ચેકીંગ શરૂ કર્યુ હતું. આ સમયે અહિંથી વેગન-આર કાર નં. જી જે 4 સીએલ 0109 નિકળતા તેને અટકાવી તલાશી લેવામાં આવી હતી. પોલીસની પ્રાથમિક તલાશીમાં ગાડીમાં લાકડાનો જથ્થો પડયો હોવાનું જણાયુ હતું. જો કે આ કેસમાં ડ્રાઇવર ભાગી ચૂક્યો હતો.